
[bookmark: _Toc239678551]I. Általános rendelkezések
A szabályzat célja, hogy a Győr-Moson-Sopron Megyei Önkormányzat terület-fejlesztési, területrendezési, fejlesztéspolitikai és kapcsolódó döntéselőkészítési feladatai során biztosítsa az érintett partnerek tervszerű, dokumentált, átlátható és visszacsatolással ellátott bevonását.
A szabályzat a partnerségi kapcsolatok működtetésének belső rendjét, a partneri kör meghatározását, a kapcsolattartás és egyeztetés formáit, a dokumentálási kötele-zettségeket, a partneri javaslatok kezelését, a nyilvánosság biztosítását, valamint a rendszeres monitoring és felülvizsgálat szabályait határozza meg.
A szabályzat alkalmazása során alapelv a törvényesség, az átláthatóság, a nyilvá-nosság, az esélyegyenlőség, az érdemi részvétel, a szakmai megalapozottság, a dokumentálhatóság, az ellenőrizhetőség és a partneri visszacsatolás biztosítása.
[bookmark: _Toc239678552]II. Jogszabályi és szakmai alapok
A szabályzat kialakítása különösen a területfejlesztésről szóló 2023. évi CII. törvény, a 218/2009. (X. 6.) Korm. rendelet, valamint Magyarország helyi önkormányzatairól szóló 2011. évi CLXXXIX. törvény alapelveinek figyelembevételével történik.
A szabályzat figyelembe veszi a megyei önkormányzat területfejlesztési szerepét, a térségi és helyi közösségek bevonásának szükségességét, valamint az ellenőrzési elvárást, hogy a partnerségi tevékenységek szabályozott, nyomon követhető és bizonyítékokkal alátámasztható módon valósuljanak meg.
[bookmark: _Toc239678553]III. A szabályzat hatálya
A szabályzat személyi hatálya kiterjed a Győr-Moson-Sopron Megyei Önkormány-zatra, a megyei közgyűlésre, annak bizottságaira, a közgyűlés elnökére, alelnökeire, a megyei önkormányzati hivatal partnerségi feladatokban közreműködő szervezeti egységeire, valamint a partnerségi folyamatokba bevont külső partnerekre.
A szabályzat tárgyi hatálya kiterjed a megyei területfejlesztési koncepciók, program-mok, stratégiák, fejlesztési dokumentumok, projekt-előkészítési folyamatok, monito-ringjelentések, fejlesztéspolitikai egyeztetések, valamint a megyei partnerségi rend-szer működtetésével összefüggő valamennyi dokumentált egyeztetés előkészítésére, lebonyolítására és utánkövetésére.
[bookmark: _Toc239678554]IV. A partnerségi rendszer céljai
A megye területfejlesztési döntéseinek szakmai és társadalmi megalapozottságának erősítése; a települési önkormányzatok, gazdasági, civil, egyházi, oktatási, tudomá-nyos és szakmai szereplők rendszeres bevonása; a fejlesztési igények, javaslatok és problémák strukturált gyűjtése; a partnerségi egyeztetések dokumentálása és visszakereshetősége; a partneri vélemények indokolt kezelése; a közgyűlési döntés-előkészítés átláthatóságának és ellenőrizhetőségének biztosítása; az ÁSZ- és más ellenőrzési elvárásoknak megfelelő bizonyítékalapú működés kialakítása.
[bookmark: _Toc239678555]IV/A. Partnerségi alapelvek
Nyilvánosság, átláthatóság, esélyegyenlőség, dokumentálhatóság, visszacsatolás, szakmai megalapozottság és ellenőrizhetőség.
[bookmark: _Toc239678556]V. A partneri kör meghatározása
A partnerségi rendszerbe bevonható partnerek különösen: Győr-Moson-Sopron megye települési önkormányzatai, nemzetiségi önkormányzatai, gazdasági kamarák, szakmai érdekképviseleti szervezetek, vállalkozói és agrárszereplők, felsőoktatási és kutatási intézmények, köznevelési és szakképzési intézmények, civil szervezetek, egyházak, LEADER helyi akciócsoportok, térségi fejlesztési szervezetek, közszol-gáltatók, államigazgatási szervek, valamint a fejlesztések által érintett lakossági és szakmai közösségek. Bevonhatók továbbá határon átnyúló, nemzetközi, testvér-megyei és egyéb fejlesztéspolitikai partnerek.
A partneri kör nem zárt. Új partner felvehető hivatalból, partneri kezdeményezésre, közgyűlési vagy bizottsági javaslat alapján, illetve valamely fejlesztési dokumentum előkészítése során azonosított érintettség alapján.
[bookmark: _Toc239678557]VI. Szervezeti felelősségi rend
1. A partnerségi rendszer működtetésével összefüggő stratégiai döntési, beszámol-tatási és felügyeleti feladatokat a megyei közgyűlés látja el. A közgyűlés elfogadja és szükség szerint módosítja a partnerségi szabályzatot, megtárgyalhatja a partnerségi rendszer működéséről készített éves beszámolót, továbbá dönt a partnerségi műkö-dést érintő, közgyűlési hatáskörbe tartozó fejlesztési, szervezeti vagy szabályozási kérdésekről.
2. A megyei közgyűlés elnöke a partnerségi rendszer stratégiai irányítását, az önkor-mányzat külső képviseletét, valamint a közgyűlési és bizottsági döntéselőkészítés vezetői szintű koordinációját biztosítja. Az elnök feladata annak elősegítése, hogy a partnerségi rendszer működésének tapasztalatai a döntéshozó testület és az illeté-kes bizottság számára áttekinthetők legyenek, valamint, hogy a partneri bevonás eredményei a fejlesztéspolitikai döntés-előkészítésben hasznosuljanak.
3. Az illetékes bizottság a partnerségi rendszer működését szakmai szempontból figyelemmel kíséri. Ennek keretében előzetesen megtárgyalhatja az éves partnerségi munkatervet és az éves partnerségi beszámolót, véleményt formálhat a partneri kör, az egyeztetési témák, a dokumentálási rend és a működési szabályok módosításáról, továbbá javaslatot tehet a partnerségi rendszer továbbfejlesztésére.
4. A jegyző, illetve a hivatal vezetője gondoskodik a partnerségi feladatok hivatali végrehajtásának megszervezéséről. Feladata különösen a hivatali munkamegosztás, az iratkezelési és adatvédelmi megfelelés, a belső koordináció, valamint a végrehaj-tás ellenőrizhetőségének biztosítása. A jegyző vagy a hivatal vezetője kijelöli, illetve a belső hivatali rend szerint meghatározza azt a szervezeti egységet vagy felelős munkatársat, amely a partnerségi rendszer operatív működtetését koordinálja.
5. A kijelölt hivatali szervezeti egység látja el a partnerségi rendszer operatív koordi-nációját. Feladata különösen a partnerségi nyilvántartás vezetése és felülvizsgálata, az éves partnerségi munkaterv előkészítése, az egyeztetések és fórumok szervezé-se, a partneri javaslatok és észrevételek nyilvántartása, a dokumentáció összegyűj-tése és rendszerezése, a visszacsatolások előkészítése, valamint az éves partner-ségi beszámoló és – indokolt esetben – az intézkedési terv elő-készítése.
6. A szakmai közreműködők, projektfelelősök és az érintett hivatali munkatársak az adott egyeztetéshez, fejlesztési dokumentumhoz, programhoz vagy projekthez kap-csolódó szakmai tartalomért felelősek. Közreműködnek a bevonandó partneri kör szakmai érintettségének meghatározásában, az előkészítő anyagok összeállításá-ban, a beérkezett javaslatok szakmai értékelésében, a válaszok és indokolások elké-szítésében, valamint az adatszolgáltatási és monitoringfeladatok teljesítésében.
7. A kommunikációs, informatikai és adminisztratív közreműködők a partnerségi folyamatok technikai és szervezési támogatásában vesznek részt. Feladatuk lehet különösen a meghívók és tájékoztatók kiküldése, a honlapi vagy más hivatalos köz-zétételek előkészítése, az online egyeztetési felületek használatának támogatása, a jelenléti ívek, címzetti listák, emlékeztetők és egyéb dokumentumok kezelésében való közreműködés, valamint a nyilvánosság biztosításához kapcsolódó technikai feladatok ellátása.
8. A partnerségi rendszer működtetésével kapcsolatos részletes feladatmegosztást, a döntési, előkészítési, végrehajtási, szakmai, dokumentálási és ellenőrzési felelőssé-geket a jelen szabályzat 9. számú melléklete szerinti felelősségi mátrix tartalmazza.
A felelősségi rend alkalmazása során biztosítani kell, hogy a partnerségi feladatok ne egyetlen vezetői szereplőhöz kötődjenek, hanem a közgyűlési döntés-hozatal, az elnöki stratégiai irányítás, a hivatali végrehajtás, a szakmai közreműködés és az adminisztratív támogatás egymástól elkülönítve, mégis összehangoltan érvénye-süljön.
[bookmark: _Toc239678558]VII. Partnerségi nyilvántartás
A partnerségi rendszer alapdokumentuma a Partnerségi Nyilvántartás, amely tartal-mazza a partner nevét, kategóriáját, működési területét, kapcsolattartóját, elérhetősé-gét, bevonásának indokát, érintett szakmai területét, a kapcsolattartás módját, vala-mint a nyilvántartásba vétel és az utolsó adatfrissítés időpontját.
A nyilvántartást legalább évente egy alkalommal felül kell vizsgálni.
[bookmark: _Toc239678559]VIII. Éves partnerségi munkaterv
A megyei önkormányzat minden évben éves partnerségi munkatervet készít, amely meghatározza az adott évben tervezett partnerségi fórumokat, egyeztetéseket, kie-melt témákat, bevonandó partneri köröket, felelősöket, határidőket, dokumentálási kötelezettségeket és az eredmények hasznosításának módját.
Az éves munkatervet az előző év tapasztalatai, az aktuális fejlesztéspolitikai felada-tok, a közgyűlés munkaterve, a folyamatban lévő programok monitoringigényei és a partnerektől érkezett javaslatok alapján kell előkészíteni.
[bookmark: _Toc239678560]IX. Partnerségi egyeztetési formák
A partnerségi egyeztetés formái különösen: megyei partnerségi fórum, térségi vagy tematikus szakmai fórum, települési önkormányzati egyeztetés, szakmai műhely, írásbeli véleményezés, online konzultáció, kérdőíves adatgyűjtés, célzott szakértői egyeztetés, valamint fejlesztési vagy monitoring munkacsoport.
A megyei partnerségi fórumot évente legalább két alkalommal célszerű megtartani: tavasszal monitoring- és végrehajtási fókuszú egyeztetésként, ősszel pedig fejlesz-téspolitikai, tervezési és következő évi munkatervet előkészítő fórumként.
Szükség esetén rendkívüli partnerségi egyeztetés is összehívható.
[bookmark: _Toc239678561]X. Az egyeztetések előkészítése és lebonyolítása
Az egyeztetés előkészítése során meg kell határozni az egyeztetés célját, tárgyát, a bevonandó partneri kört, a véleményezésre bocsátandó dokumentumokat, a vélemé-nyezési határidőt, az alkalmazott kommunikációs csatornákat és a dokumentálás módját.
A meghívót és az előkészítő anyagokat úgy kell megküldeni vagy közzétenni, hogy a partnereknek érdemi lehetőségük legyen a felkészülésre.
A fórumokról és egyeztetésekről emlékeztetőt kell készíteni.
[bookmark: _Toc239678562]XI. Partneri javaslatok kezelése és visszacsatolása
A beérkezett partneri javaslatokról nyilvántartást kell vezetni. A javaslat kezelésének eredménye lehet: befogadás, részbeni befogadás, további vizsgálatra utalás vagy elutasítás.
A partnerek felé a visszacsatolást dokumentált módon kell biztosítani.
[bookmark: _Toc239678563]XII. Dokumentálási és iratkezelési rend
A partnerségi folyamatok dokumentumait az önkormányzat iratkezelési szabály-zatával összhangban kell kezelni. A dokumentáció részét képezik különösen a meg-hívók, jelenléti ívek, emlékeztetők, prezentációk, írásbeli vélemények, kérdőívek, válaszjegyzékek, fotódokumentációk, döntés-előkészítő anyagok, közgyűlési előter-jesztések és monitoringjelentések.
A dokumentumok megőrzését úgy kell biztosítani, hogy azok ellenőrzés, belső felül-vizsgálat, közgyűlési tájékoztatás vagy külső adatszolgáltatás esetén visszakeres-hetők legyenek.
[bookmark: _Toc239678564]XIII. Nyilvánosság és kommunikáció
A partnerségi rendszer működése során biztosítani kell a nyilvánosságot a jogsza-bályi keretek, az adatvédelmi előírások és az önkormányzat kommunikációs rendje szerint.
A honlapon vagy más hivatalos kommunikációs felületen közzé tehető különösen a partnerségi szabályzat, az éves partnerségi munkaterv, a fórumok meghívói, a véleményezésre bocsátott dokumentumok, az egyeztetések összefoglalói, valamint a partneri vélemények kezeléséről szóló összesített tájékoztatás.
[bookmark: _Toc239678565]XIV. Adatkezelési szabályok
A partnerségi nyilvántartás és az egyeztetések dokumentálása során személyes adat kizárólag a célhoz kötöttség, adattakarékosság, pontosság, korlátozott tárolhatóság és biztonságos kezelés elveinek megfelelően kezelhető.
A partnerek kapcsolattartóinak adatai kizárólag a partnerségi feladatok ellátása, egyeztetések szervezése, szakmai véleményezés, visszacsatolás és dokumentált kapcsolattartás céljából használhatók fel.
[bookmark: _Toc239678566]XV. Monitoring, értékelés és beszámolás
A partnerségi rendszer működését évente értékelni kell. Az értékelés legalább az alábbi szempontokra terjed ki: megtartott fórumok és egyeztetések száma, bevont partnerek száma és köre, beérkezett javaslatok száma, befogadott és elutasított javaslatok aránya, visszacsatolások teljesítése, dokumentáció teljessége, valamint a következő évre javasolt fejlesztési intézkedések.
Az éves partnerségi beszámolót a kijelölt hivatali szervezeti egység készíti elő. 
A partnerségi rendszer éves értékelését lehetőség szerint össze kell kapcsolni a megye fejlesztési és monitoringfolyamataival.
Hiányosság, kockázat vagy fejlesztendő terület feltárása esetén intézkedési terv készül, amely tartalmazza az intézkedést, felelőst, határidőt és a nyomon követés módját.
[bookmark: _Toc239678567]XVI. Ellenőrzési megfelelőség
A partnerségi rendszer működtetésének kiemelt célja, hogy az önkormányzat ellenőrzés esetén igazolni tudja a partneri kör azonosítását, az egyeztetések megtartását, a vélemények kezelését, a döntések szakmai megalapozását és a visszacsatolás megtörténtét.
Minden partnerségi folyamat esetében biztosítani kell a minimális bizonyítéki csoma-got: meghívó vagy közzétételi igazolás, résztvevői vagy címzetti lista, véleményezési anyag, beérkezett észrevételek, javaslatkezelési táblázat, emlékez-tető vagy össze-foglaló, valamint visszacsatolási dokumentum.
A kijelölt szervezeti egység figyelemmel kíséri a partneri bevonást veszélyeztető koc-kázatokat.
[bookmark: _Toc239678568]XVII. A szabályzat felülvizsgálata
A szabályzatot legalább kétévente, továbbá jogszabályváltozás, közgyűlési döntés, ellenőrzési megállapítás, jelentős szervezeti változás vagy feltárt hiányosság esetén soron kívül felül kell vizsgálni.
A felülvizsgálat során értékelni kell, hogy a szabályzat biztosítja-e a partneri bevonás érdemiségét, a dokumentálás teljességét, a javaslatkezelés átláthatóságát, a nyilvá-nosság megfelelő szintjét és az ellenőrzési megfelelőséget.
[bookmark: _Toc239678569]XVIII. Záró rendelkezések
Jelen szabályzat a megyei közgyűlés általi elfogadás napján, vagy a közgyűlési határozatban meghatározott időpontban lép hatályba.
A szabályzat végrehajtásáról a közgyűlés elnöke, a hivatali feladatok megszerve-zéséről a jegyző vagy a hivatal vezetője, a szakmai koordinációról pedig a kijelölt szervezeti egység gondoskodik.

1. [bookmark: _Toc239678571]számú melléklet: Partnerségi Nyilvántartás mintája

A Partnerségi Nyilvántartás célja, hogy a megyei önkormányzat egységes, naprakész és ellenőrizhető módon tartsa nyilván a Területfej-lesztési, területrendezési, fejlesztéspolitikai és kapcsolódó egyeztetésekbe bevonható partnereket.

	[Partner megnevezése]
	[települési önkormányzat / civil szervezet / gazdasági szereplő / kamara / oktatási intézmény / egyház / államigazgatási szerv / egyéb]
	[település, térség]
	[név, beosztás]
	[e-mail, telefon]
	[jogszabályi, szakmai, térségi vagy projektérintettség]
	[pl. gazdaságfejlesztés, közlekedés, turizmus, vidékfejlesztés, környezetvédelem]
	[dátum]
	[aktív / inaktív / frissítendő]






2. [bookmark: _Toc239678572]számú melléklet: Éves Partnerségi Munkaterv mintája

Az éves partnerségi munkaterv az adott évre meghatározza a partnerségi rendszer működtetésének fő feladatait, a tervezett egyeztetéseket, fórumokat, véleményezési folyamatokat, felelősöket és határidőket.


	Időszak
	Tervezett partnerségi feladat
	Érintett partneri kör
	Felelős
	Határidő
	Elvárt dokumentum
	Eredmény / hasznosítás

	I. negyedév
	Partneri nyilvántartás felülvizsgálata
	valamennyi nyilvántartott partner
	[szervezeti egység]
	[dátum]
	frissített partnerségi nyilvántartás
	naprakész partneri adatbázis

	II. negyedév
	Monitoring fókuszú partnerségi fórum
	települési önkormányzatok, szakmai szervezetek, projektgazdák
	[felelős]
	[dátum]
	meghívó, jelenléti ív, emlékeztető, javaslatkezelő tábla
	végrehajtási tapasztalatok összegyűjtése

	III. negyedév
	Tematikus szakmai egyeztetések
	érintett gazdasági, civil, intézményi és térségi szereplők
	[felelős]
	[dátum]
	egyeztetési dokumentáció
	javaslatok beépítése a fejlesztési dokumentumokba

	IV. negyedév
	Éves partnerségi beszámoló és következő évi munkaterv előkészítése
	közgyűlés, bizottság, hivatal, partnerek
	[felelős]
	[dátum]
	éves beszámoló, következő évi munkaterv
	közgyűlési vagy bizottsági tájékoztatás






3. [bookmark: _Toc239678573]számú melléklet: Partnerségi Fórum meghívó mintája

Tárgy: Meghívó partnerségi fórumra
Tisztelt Partnerünk! A Győr-Moson-Sopron Megyei Önkormányzat ezúton tisztelettel meghívja Önt / szervezetét a [téma megnevezése] tárgyú partnerségi fórumra.
	Adat
	Tartalom

	Fórum időpontja
	[dátum, időpont]

	Helyszín / online elérési mód
	[helyszín vagy online link megnevezése]

	Fórum tárgya
	[egyeztetés tárgya]

	Véleményezésre bocsátott dokumentum
	[dokumentum címe]

	Vélemények benyújtásának határideje
	[dátum]

	Kapcsolattartó
	[név, beosztás, e-mail, telefon]




Tervezett napirend: 
1. Köszöntő és a fórum céljának ismertetése.
2.  A véleményezésre bocsátott dokumentum / téma bemutatása.
3.  3. Partneri észrevételek, kérdések, javaslatok. 
4.  4. A további egyeztetés és visszacsatolás rendjének ismertetése.
Kérjük, hogy részvételi szándékát és esetleges előzetes észrevételeit a megadott kapcsolattartó részére szíveskedjen megküldeni.



A fenti minta egy általános meghívóra vonatkozik, amely az egyes projektek keretében megvalósított fórumok esetében a pályázati felhívások előírásai függvényében változhat.



4. [bookmark: _Toc239678574]számú melléklet: Jelenléti ív mintája

A jelenléti ív célja a partnerségi egyeztetésen részt vevő szervezetek és személyek dokumentált rögzítése. Online egyeztetés esetén a jelenléti ív helyettesíthető részvé-teli listával, elektronikus visszaigazolással vagy a rendszerből exportált résztvevői listával.

	Sorszám
	Név
	Szervezet
	Beosztás / képviseleti minőség
	Aláírás / részvétel igazolása

	1.
	[név]
	[szervezet]
	[beosztás]
	[aláírás]

	2.
	[név]
	[szervezet]
	[beosztás]
	[aláírás]



A fenti minta egy általános jelenléti ívre vonatkozik, amely az egyes projektek keretében megvalósított fórumok esetében a pályázati felhívások előírásai függvényében változhat.

5. [bookmark: _Toc239678575]számú melléklet: Partnerségi emlékeztető mintája

Az emlékeztető célja, hogy az egyeztetés tárgyát, résztvevőit, főbb megállapításait, partneri javaslatait, vállalásait és további feladatait ellenőrizhető módon rögzítse.

	Mező
	Tartalom

	Egyeztetés megnevezése
	[megnevezés]

	Időpont
	[dátum]

	Helyszín / forma
	[személyes / online / írásbeli]

	Résztvevők köre
	[szervezetek, partneri kategóriák]

	Napirend
	[napirendi pontok]

	Főbb megállapítások
	[összefoglaló]

	Partneri javaslatok
	[javaslatok röviden]

	Válaszok, álláspontok
	[szakmai válaszok]

	Vállalások, feladatok
	[feladat, felelős, határidő]

	Visszacsatolás módja
	[írásbeli válasz / honlapon közzétett összefoglaló / következő fórum]



A fenti minta egy általános emlékeztetőre vonatkozik, amely az egyes projektek keretében megvalósított fórumok esetében a pályázati felhívások előírásai függvényében változhat.


6. [bookmark: _Toc239678576]számú melléklet: Partneri javaslatok és válaszok nyilvántartása

A partneri javaslatkezelő nyilvántartás biztosítja, hogy minden beérkezett észrevétel útja a beérkezéstől a szakmai értékelésen át a döntésig és a visszacsatolásig követhető legyen.

	Sorszám
	Beérkezés dátuma
	Partner neve
	Érintett dokumentum / téma
	Javaslat rövid tartalma
	Szakmai értékelés
	Döntés
	Indokolás
	Visszacsatolás módja és dátuma

	1.
	[dátum]
	[partner]
	[téma]
	[javaslat]
	[értékelés]
	[befogadva / részben befogadva / további vizsgálat / elutasítva]
	[rövid indokolás]
	[mód, dátum]





7. [bookmark: _Toc239678577]számú melléklet: Éves partnerségi beszámoló mintája

Az éves partnerségi beszámoló célja, hogy összefoglalja a tárgyévben megvalósult partnerségi tevékenységeket, értékelje azok eredményességét, bemutassa a beér-kezett javaslatok kezelését, és meghatározza a következő évre vonatkozó fejlesztési feladatokat.
Javasolt tartalom: vezetői összefoglaló, munkaterv teljesítésének bemutatása, fóru-mok és konzultációk felsorolása, bevont partneri kör, javaslatok kezelése, visszacsa-tolások, dokumentációs megfelelőség, tapasztalatok, intézkedési javaslatok.

	Mutató
	Tárgyévi érték
	Megjegyzés

	Megtartott partnerségi fórumok száma
	[db]
	[megjegyzés]

	Írásbeli egyeztetések száma
	[db]
	[megjegyzés]

	Bevont partnerek száma
	[db]
	[megjegyzés]

	Beérkezett javaslatok száma
	[db]
	[megjegyzés]

	Befogadott vagy részben befogadott javaslatok száma
	[db]
	[megjegyzés]

	Dokumentált visszacsatolások száma
	[db]
	[megjegyzés]






8. [bookmark: _Toc239678578]számú melléklet: Felelősségi mátrix a partnerségi rendszer működtetéséhez

A felelősségi mátrix célja, hogy egyértelműen meghatározza a partnerségi rendszer működtetésében részt vevő szervezeti és vezetői szereplők feladatait, döntési és jóváhagyási pontjait, valamint a dokumentálási és ellenőrzési felelősségeket.

	Feladat / folyamatlépés
	Közgyűlés
	Közgyűlés elnöke
	Illetékes bizottság
	Jegyző / hivatalvezető
	Kijelölt hivatali szervezeti egység
	Szakmai közreműködő / projektfelelős
	Dokumentáció / igazolás

	Partnerségi szabályzat elfogadása és módosítása
	Döntéshozó
	Előterjesztő
	Véleményező / javaslattevő
	Jogi és hivatali előkészítés biztosítása
	Előkészítő közreműködő
	Szakmai adatszolgáltató
	Közgyűlési előterjesztés, határozat, elfogadott szabályzat

	Partnerségi nyilvántartás létrehozása
	Tájékoztatást kap
	Stratégiai irányt ad
	Javaslatot tehet
	Szervezeti feltételeket biztosít
	Felelős végrehajtó
	Adatszolgáltató
	Partnerségi nyilvántartás, adatlapok

	Éves partnerségi munkaterv elkészítése
	Tájékoztatást kap vagy jóváhagyja
	Irányítja
	Véleményezi
	Előkészítés feltételeit biztosítja
	Felelős előkészítő
	Szakmai tartalmat szolgáltat
	Éves partnerségi munkaterv

	Partneri javaslatok nyilvántartása
	Tájékoztatást kaphat
	Felügyeletet gyakorol
	Figyelemmel kíséri
	Ellenőrzési feltételeket biztosít
	Felelős nyilvántartó
	Szakmai értékelést ad
	Javaslatkezelő tábla

	Éves partnerségi beszámoló elkészítése
	Megismeri / megtárgyalja
	Előterjesztő
	Véleményezi
	Előkészítés feltételeit biztosítja
	Felelős előkészítő
	Szakmai adatokat szolgáltat
	Éves partnerségi beszámoló



A mátrixban megjelölt felelősségi szerepek az önkormányzat szervezeti és működési szabályzatával, a hivatal ügyrendjével, az iratkezelési szabályzattal és az adott feladat hatásköri rendjével összhangban alkalmazandók.


9. [bookmark: _Toc239678579]számú melléklet: Éves partnerségi intézkedési terv mintája

Dokumentum típusa: éves munkaterv és végrehajtási dokumentum
Időszak: [év]
Készítette: [szervezeti egység / felelős személy]
Jóváhagyja: [közgyűlés / elnök / főjegyző – a helyi szabályozás szerint]
Az Éves partnerségi intézkedési terv célja, hogy meghatározza a megyei önkormányzat partnerségi rendszerének adott évre vonatkozó fő feladatait, ütemezését, felelőseit, teljesítési határidejét és dokumentálási követelményeit.
	Sorszám
	Intézkedés
	Cél
	Felelős
	Határidő
	Elvárt eredmény
	Dokumentálás módja

	1.
	Partneri adatbázis felülvizsgálata és frissítése
	Naprakész partneri kör biztosítása
	[kijelölt felelős]
	január 31.
	aktualizált partnerlista
	partner-nyilvántartás, módosítási napló

	2.
	Éves partnerségi egyeztetési naptár összeállítása
	Tervezhető egyeztetési folyamat kialakítása
	[szervezeti egység]
	február 15.
	jóváhagyott éves ütemterv
	ütemterv, vezetői jóváhagyás

	3.
	Területfejlesztési dokumentumokhoz kapcsolódó partneri tájékoztatás
	Átlátható információáramlás biztosítása
	[szakmai felelős]
	folyamatos
	tájékoztatott partneri kör
	kiküldött tájékoztatók, honlapmentések

	4.
	Partneri vélemények és javaslatok összegyűjtése
	Érdemi visszacsatolás biztosítása
	[ügyintéző]
	az egyeztetési határidő szerint
	összesített véleménylista
	észrevétel-nyilvántartás

	5.
	Éves partnerségi beszámoló elkészítése
	A végrehajtás értékelése
	[szervezeti egység vezetője]
	december 15.
	elkészült beszámoló
	beszámoló, mellékletek



A terv végrehajtását a kijelölt felelős szervezeti egység folyamatosan nyomon követi. A teljesítés állását legalább félévente indokolt áttekinteni.
Jóváhagyási záradék: Jelen Éves partnerségi intézkedési tervet a [jóváhagyó szerv / személy] a [határozat száma / jóváhagyás módja] alapján jóváhagyta.


[bookmark: _Toc239678580]10. számú melléklet: Partnerségi kockázati nyilvántartási mintája
Cél: a partnerségi rendszer működésével összefüggő kockázatok egységes azonosítása, értékelése, kezelése és nyomon követése.
Alkalmazási kör: a nyilvántartás használható a partnerségi terv, a partnerségi egyeztetések, a területfejlesztési dokumentumok társadalmasí-tása, a monitoring jelentések, valamint az éves önértékelés és vezetői beszámolás előkészítése során.
	Érték
	Bekövetkezési valószínűség
	Hatás
	Értelmezés

	1
	Alacsony
	Csekély
	Ritkán fordul elő, a működést érdemben nem veszélyezteti.

	2
	Közepes
	Mérsékelt
	Előfordulhat, kisebb korrekciót vagy vezetői figyelmet igényel.

	3
	Magas
	Jelentős
	Valószínű vagy ismétlődő, a partnerségi rendszer szabályszerűségét, átláthatóságát vagy eredményességét veszélyezteti.



	Sorszám
	Kockázati terület
	Kockázat megnevezése
	Kockázat leírása
	Valószínűség
	Hatás
	Kockázati szint
	Megelőző / kezelő intézkedés
	Felelős
	Határidő
	Státusz
	Felülvizsgálat dátuma

	1.
	Partneri kör naprakészsége
	Hiányos vagy elavult partnerlista
	A partnerségi nyilvántartás nem tartalmaz minden releváns szereplőt, vagy az elérhetőségek nem naprakészek.
	2
	3
	Magas
	Éves partnerlista-felülvizsgálat, új szereplők azonosítása, elérhetőségek egyeztetése.
	Területfejlesztési referens
	Évente január 31.
	Folyamatban
	

	2.
	Egyeztetések dokumentálása
	Nem megfelelő dokumentáltság
	Az egyeztetések meghívói, jelenléti ívei, emlékeztetői vagy véleményösszesítői hiányosak.
	2
	3
	Magas
	Egységes iratminták alkalmazása; iratellenőrzési lista bevezetése.
	Partnerségi koordinátor
	Egyeztetést követő 10 munkanap
	Nyitott
	

	3.
	Vélemények kezelése
	Beérkezett vélemények nyomon követésének hiánya
	Nem igazolható, hogy a partnerek észrevételeit rögzítették, értékelték és figyelembe vették.
	2
	3
	Magas
	Véleménykezelési nyilvántartás vezetése.
	Szakmai főosztály / referens
	Folyamatos
	Nyitott
	







Használati megjegyzés: a nyilvántartást célszerű legalább évente egyszer, továbbá minden jelentősebb partnerségi egyeztetés vagy ellenőrzési megállapítás után felülvizsgálni. A kockázati szint meghatározható a valószínűség és a hatás szorzataként. Magas kockázat esetén intézkedési terv készítése javasolt.

